CELEX: 62009CA0399
Language: et
Date: 2011-06-22 00:00:00
Title: Kohtuasi C-399/09: Euroopa Kohtu (neljas koda) 22. juuni 2011 . aasta otsus (Nejvyšší správní soud — Tšehhi Vabariik — eelotsusetaotlus) — Marie Landtová versus Česká správa socialního zabezpečení (Töötajate vaba liikumine — Sotsiaalkindlustus — Kahe liikmesriigi vahel enne nende Euroopa Liiduga ühinemist sõlmitud sotsiaalkindlustusleping — Täitunud kindlustusperioodide hindamiseks pädev liikmesriik — Vanaduspension — Üksnes liikmesriigis elavatele selle riigi kodanikele antav täiendav hüvitis)

6.8.2011   
            
            
               ET
            
            
               Euroopa Liidu Teataja
            
            
               C 232/6
            
         Euroopa Kohtu (neljas koda) 22. juuni 2011. aasta otsus (Nejvyšší správní soud — Tšehhi Vabariik — eelotsusetaotlus) — Marie Landtová versus Česká správa socialního zabezpečení
   (Kohtuasi C-399/09) (1)
   
   (Töötajate vaba liikumine - Sotsiaalkindlustus - Kahe liikmesriigi vahel enne nende Euroopa Liiduga ühinemist sõlmitud sotsiaalkindlustusleping - Täitunud kindlustusperioodide hindamiseks pädev liikmesriik - Vanaduspension - Üksnes liikmesriigis elavatele selle riigi kodanikele antav täiendav hüvitis)
   2011/C 232/09
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Hageja: Marie Landtová
   
      Kostja: Česká správa socialního zabezpečení
   
      Ese
   
   Eelotsusetaotlus — Nejvyšší správní soud — EÜ artikli 12 ning nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artikli 3 lõike 1, artikli 7 lõike 2 punkti c, artiklike 10 ja 46 ning III lisa A osa punkti 6 tõlgendamine — Vanaduspension — Täidetud kindlustusperioodide arvesse võtmiseks pädeva liikmesriigi kindlaksmääramine — Ühenduse õigusnormide mõju sotsiaalkindlustusalasele kokkuleppele, mille kaks riiki on sõlminud enne ühinemist Euroopa Liiduga.
   
      Resolutsioon
   
   
               1.
            
            
               Nõukogu 14. juuni 1971. aasta määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes), mida on muudetud ja ajakohastatud nõukogu 2. detsembri 1996. aasta määrusega (EÜ) nr 118/97, mida on muudetud Euroopa Parlamendi ja nõukogu 5. aprilli 2006. aasta määrusega (EÜ) nr 629/2006, III lisa A osa punkti 6 sätetega koostoimes selle määruse artikli 7 lõike 2 punktiga c ei ole vastuolus selline siseriiklik eeskiri, nagu on kõne all põhikohtuasjas, mis sätestab täiendava vanadushüvitise maksmise, kui 29. oktoobril 1992 Tšehhi Vabariigi ja Slovaki Vabariigi poolt alla kirjutatud kahepoolse lepingu (pärast Tšehhi ja Slovaki Liitvabariigi jagunemist — 31. detsembril 1992 — tekkinud olukorra reguleerimiseks võetavate meetmete kohta) artikli 20 alusel makstav summa on madalam kui see summa, mis oleks saadud, kui vanaduspension oleks arvutatud üksnes Tšehhi Vabariigi õigusnormide alusel.
            
         
               2.
            
            
               Määruse nr 1408/71 (määrusega nr 118/97 muudetud ja ajakohastatud redaktsioonis), mida on muudetud määrusega nr 629/2006, artikli 3 lõike 1 sätetega koostoimes selle määruse artikliga 10 on vastuolus selline siseriiklik eeskiri, nagu on kõne all põhikohtuasjas, mis võimaldab maksta täiendavat vanadushüvitist üksnes Tšehhi Vabariigi territooriumil elavatele Tšehhi kodanikele, ilma et selle tagajärjel oleks liidu õiguse seisukohast tingimata vajalik keelduda nimetatud täiendava hüvitise maksmisest isikule, kes neile kahele tingimusele vastab.
            
         
      (1)  ELT C 24, 30.1.2010.